מיקאל אלפונס

מיקאל דוויד אלפונס (בצרפתית: Mickaël David Alphonse; נולד ב-12 ביולי 1989 בשמפיני-סור-מארן שבצרפת) הוא כדורגלן גוואדלופי יליד צרפת המשחק בעמדת המגן הימני באז'אקסיו ובנבחרת גוואדלופ.

קריירת מועדונים 
אלפונס החל את הקריירה המקצוענית שלו בלוהן קוויזו. הוא ערך 58 הופעות ליגה במדי המועדון, בהן הבקיע שמונה שערים.

בקיץ 2010 עבר לרואן, ושנה לאחר מכן עבר למולן מהליגה הרביעית.

לקראת עונת  חתם אלפונס בבורג-פרונה, ובעונתו השנייה במועדון סייע למקום להעפיל לליגה הצרפתית השנייה לראשונה בהיסטוריה.

בחודש יולי 2016 חתם אלפונס על חוזה לשתי עונות בסושו מהליגה הצרפתית השנייה.

בחודש יולי 2018 חתם אלפונס על חוזה לשלוש עונות בדיז'ון מליגת העל הצרפתית.

ב-21 באוגוסט 2020 חתם באמיין מהליגה הצרפתית השנייה.

ב-3 בפברואר 2022 חתם על חוזה לחצי עונה במכבי חיפה מליגת העל הישראלית. ב-7 בפברואר ערך את הופעת הבכורה בניצחון 0–6 על מועדון ספורט אשדוד. בסיום העונה עזב את הקבוצה.

ב-2 ביולי 2022 חתם באז'אקסיו מהליגה הצרפתית. ב-5 באוגוסט ערך הופעת בכורה בקבוצה בהפסד 1–2 לאולימפיק ליון.

קריירה בינלאומית 
ב-11 בספטמבר 2018 ערך אלפונס את הופעת הבכורה שלו בנבחרת גוואדלופ, בניצחון 0–3 על נבחרת סנט מארטן במסגרת מוקדמות ליגת האומות של CONCACAF . הוא היה חלק מסגל נבחרת גוואדלופ בטורניר גביע הזהב 2021, וערך שתי הופעות בטורניר.

תארים 
מכבי חיפה
 אליפות: 2021/2022

קישורים חיצוניים

הערות שוליים 

כדורגלנים גוואדלופים
כדורגלנים צרפתים
מגני כדורגל גוואדלופים
מגני כדורגל צרפתים
כדורגלני סושו
כדורגלני דיז'ון
כדורגלני אמיין
כדורגלני מכבי חיפה
כדורגלני אז'אקסיו
כדורגלנים זרים בישראל
כדורגלני נבחרת גוואדלופ
ספורטאים צרפתים בישראל
ספורטאים זרים בישראל
כדורגלני גביע הזהב 2021
צרפתים שנולדו ב-1989
גוואדלופים שנולדו ב-1989